Fargʻonada bojxona boshqarmasiga ishga kiritish uchun salkam 5 ming dollar olgan shaxslar ushlandi

Bosh prokuratura huzuridagi Departamentning Fargʻona viloyat boshqarmasi tomonidan katta summadagi firibgarlik holati yuzasidan tezkor tadbir oʻtkazildi.

A. va B. fuqarolar Sh. va M.ni yuqori lavozimda ishlovchi tanishlari orqali davlat bojxona qoʻmitasi Fargʻona viloyati boshqarmasiga ishga kiritib qoʻyishni vaʼda qiladi.
Ular buning evaziga firibgarlik yoʻli bilan 4800 AQSh dollarini olayotgan vaqtda ashyoviy dalillar bilan ushlandi.